wickkiey/tamil-wikipedia-markdown huggingface dataset:
# வார்ப்புரு:மின்காந்தவியல்

}  

| content1 =  
- மின்சாரம்
- காந்தவியல்

| list2name = நிலைமின்னியல்  
| list2title = நிலைமின்னியல்  
| list2 =  
- மின்மம்
- நிலை மின்சாரம்

- மின்புலம்
- மின்கடத்தி

- மின் வன்கடத்தி
- உராய்வு மின்னியல்

- நிலைமின்னியல் வெளியேற்றம்
- தூண்டல்

- கூலும் விதி
- காசின் விதி

- Electric fluxமின்னிலையாற்றல்

- மின்னிருமுனையின் திருப்புத்திறன்

- Polarization density

| list3name = காந்த நிலையியல்  
| list3title = காந்த நிலையியல்  
| list3 =  
- ஆம்ப்பியர் விதி
- காந்தப் புலம்

- Magnetization
- காந்தப்பாயம்

- பியோ-சவா விதி

- Magnetic dipole moment

- Gauss's law for magnetism

| list4name = மின்னியக்கவியல்  
| list4title = மின்னியக்கவியல்  
| list4 =  
- லாரன்சு விசை விதி

- மின்காந்தத் தூண்டல்

- மின்காந்தத் தூண்டல்

- லென்சின் விதி
- பெயர்ச்சி மின்னோட்டம்

- மாக்சுவெல்லின் சமன்பாடுகள்

- மின்காந்தப் புலம்

- மின்காந்த அலைகள்

- Maxwell tensor
- Poynting vector

- Liénard–Wiechert potential

- Jefimenko's equations

- சுழல் மின்னோட்டம்

| list5name = மின்சுற்று  
| list5title = மின்சுற்று  
| list5 =  
- மின்னோட்டம்
- Electric potential

- மின்னழுத்தம்
- மின்தடை

- ஓமின் விதி

- தொடர் மின்சுற்று
- பக்க மின்சுற்று

- நேர் மின்னோட்டம்
- மாறுதிசை மின்னோட்டம்

- மின்னியக்கு விசை
- மின்தேக்குதிறன்

- தூண்டம்
- மின்மறுப்பு

- Resonant cavities
- அலைநடத்திகள்

| list6name = இணைமாறுகை  
| list6title = இணைமாறுகை யாத்தல்  
| list6 =  

- Four-current

- Electromagnetic four-potential

| list7name = அறிவியலாளர்கள்  
| list7title = அறிவியலாளர்கள்  
| list7 =  
- ஆம்பியர்
- கூலும்
- பரடே
- காஸ்
- ஹெவிசைடு
- என்றி
- ஏர்ட்சு
- லொரன்சு
- மக்ஸ்வெல்
- தெஸ்லா
- வோல்ட்டா
- வெபர்
- ஆர்ஸ்டெட்
- 

}}<noinclude>  

</noinclude>
# ஞானாலயா ஆய்வு நூலகம்



**ஞானாலயா ஆய்வு நூலகம்,** புதுக்கோட்டைக்கருகிலுள்ள திருக்கோகர்ணம் என்ற ஊரில் உள்ள தமிழ்நாட்டின் இரண்டாவது பெரிய தனியார் நூலகமாகும் . இது 1959 ஆம் ஆண்டு நூறு புத்தகங்களுடன் தொடங்கப்பட்டது. இந்நூலகத்தில் தற்சமயம் சுமார் 90,000 புத்தகங்கள் உள்ளன. இவை தவிர முக்கிய ஆவணங்களும், அரிய புகைப்படங்களும், பிரசுரமாகாத பிரபல அறிஞர்களின் கையெழுத்து கடிதங்களும் உள்ளன. 1920 முதல் 2010 வரை வெளியான தமிழ் இலக்கிய சிற்றிதழ்கள் மிக அதிக அளவில் உள்ளன. இந்நூலகம் அரிய முதல் பதிப்புகளைக் கொண்டுள்ள இந்தியாவிலுள்ள பெரிய தனியார் நூலகங்களில் ஒன்றாகும். இந்த நூலகத்தை ஞானாலயா கிருஷ்ணமூர்த்தி அவர்கள் அவரது மனைவி டோரதியுடன் இணைந்து நடத்தி வருகிறார்.  

## வரலாறு
ஞானாலயாவின் தந்தையார் பாதுகாத்து வைத்திருக்கும் படி கொடுக்கப்பட்ட 100 நூற்களுடன் இந்த நூலகம் தொடங்கியது. அரிய நூல்களின் மதிப்பை உணர்ந்த ஞானாலயா பல இடங்களுக்குச் சென்று அரிய நூல்களைச் சேகரித்தார். இவரது மனைவி டோரதியும் இணைந்து நூற் சேகரிப்பில் ஈடுபட்டனர். 1578-இல் தமிழில் அச்சான முதல் நூலான தம்பிரான் வணக்கம் செராக்ஸ் பிரதி தமிழ்நாட்டில் இரண்டே இடங்களில் உள்ளன. அவற்றில் ஒன்று இந்நூலகம் ஆகும்.  
- பாரதியாரின் முதல் பாடல் தொகுதி விவேக பானு (1904)

### அரிய கடிதங்கள்
- பாரதியின் மூத்த மகள் தங்கம்மா பாரதி
- பாரதிதாசன்
- கு.அழகிரி
- வையாபுரிப்பிள்ளை
- சி.சு.செல்லப்பா
- சிட்டி
- வல்லிக்கண்ணன்
- ராஜாஜி
- மோகன்தாசு கரம்சந்த் காந்தி
- கவிமணி
- பரலி சு. நெல்லையப்பர்
- ஜே. சி. குமரப்பா
- வி.ஆர்.எம்.செட்டியார்

## முதல் பதிப்புகள்
தமிழில் 70,000 நூல்களும், ஆங்கிலத்தில் 15,000 நூல்களும் உள்ள இந்நூலகத்தில் சென்ற நூற்றாண்டில் பதிப்பிக்கப்பட்ட முக்கியமான நூல்களின் அரிய முதல் பதிப்புகளைக் காணமுடியும். அவற்றில் கீழ்க்கண்ட நூல்கள் அடங்கும்.  
- அண்ணாதுரை எழுதி அவரது பரிமளம் பதிப்பகம் வெளியிட்ட, இங்கிலாந்து புரட்சியைப் பற்றிப் பேசும் 'மக்கள் கரமும் மன்னன் சிரமும்' (1968)
- பெரியார் அணிந்துரை, வ.ரா சிறப்புரையுடன் கூடிய பாரதிதாசன் கவிதைகள் (1938)

## சிறப்புகள்
- வெளிநாடுகளிலிருந்தும் ஆய்வாளர்கள் இங்கு வந்து, தங்கி ஆய்வு மேற்கொள்ளும் வசதி உள்ளது.
- 500க்கும் அதிகமான தமிழ் நூல்கள் மறு பதிப்பு காண மூல நூல்கள் இங்கிருந்து பெறப்பட்டன.
- இந்நூலக உதவியுடன் பாரதியார், பாரதிதாசனின் எழுத்துப்படைப்புகள் (அது வரை வெளிவராதவை) வெளிக்கொணரப்பட்டன.
- 100க்கும் மேற்பட்ட ஆய்வாளர்கள் ஆய்வியல் நிறைஞர், முனைவர் பட்டம் பெற்றுள்ளனர்.

## புத்தகம் பூத்த பொய்கை
புத்தகம் பூத்த பொய்கை என்ற தலைப்பிலான நூல் ஞானாலயா கிருஷ்ணமூர்த்தி டோரதி இணையரின் பவள விழா மலராகும். இந்நூலில் ஞானாலயா நூலகம் உருவான வரலாறு, அந்நூலகத்தைப் பற்றி முக்கிய பிரமுகர்களும், ஊடகங்களும் வெளியிட்ட செய்திகள், இலட்சத்திற்கும் மேற்பட்ட நூல்கள் சேகரிக்கப்பட்ட விதம் உள்ளிட்ட அனைத்தையும் பற்றி கிருஷ்ணமூர்த்தி மற்றும் பிறரால் எழுதப்பட்ட கட்டுரைகளையும், பல துறையைச் சார்ந்த அறிஞர்கள் இலக்கியம், வரலாறு, சமயம், கலை, கல்வெட்டு உள்ளிட்ட தலைப்புகளில் எழுதிய கட்டுரைகளையும் கொண்டு அமைந்துள்ளது.  

## நெஞ்சையள்ளும் ஞானாலயா
நெஞ்சையள்ளும் ஞானாலயா என்ற நூலில் இந்நூலகத்திற்கு வந்து பாராட்டியவர்களின் கருத்துக்களைக் கொண்டு அமைந்துள்ளது. பிரபலமான எழுத்தாளர்கள், அரசியல்வாதிகள், தொழிலதிபர்கள், இலக்கியவாதிகள் உள்ளிட்ட அனைத்து தரப்பினரும் தந்துள்ள பதிவுகளைக் காணும்போது இந்நூலகத்தின் இன்றியமையாமையை உணரமுடிகிறது.
# சமதொடுகோட்டு வட்டம்


**சமதொடுகோட்டு வட்டம்** (Radical circle) என்பது, பொதுமைய வட்டங்களல்லாத மூன்று வட்டங்களை செங்குத்தாக வெட்டும் வட்டமாகும். இந்த வட்டத்தின் மையம் சமதொடுகோட்டச்சுச் சந்தி எனப்படுகிறது. மூன்று வட்டங்களை இரண்டிரண்டாக எடுத்துக்கொண்டு மூன்று சமதொடுகோட்டு அச்சுகள் வரைந்தால் அவை மூன்றும் சந்திக்கும் புள்ளியே சமதொடுகோட்டச்சுச் சந்தி. எனவே இப்புள்ளியின் படி மூன்று வட்டங்களுக்கும் சமம். இந்தப் படியின் வர்க்கமூலத்தை ஆரமாகவும் சமதொடுகோட்டச்சுச் சந்தியை மையமாகவும் கொண்டு வரையப்படும் சமதொடுகோட்டு வட்டமானது மூன்று வட்டங்களையும் செங்குத்தாக வெட்டும். அதாவது எடுத்துக்கொள்ளப்பட்ட மூன்று வட்டங்கள் ஒவ்வொன்றும், சமதொடுகோட்டு வட்டத்தை வெட்டும் புள்ளியில் அவற்றின் தொடுகோடுகளுக்கு இடையேயுள்ள கோணம் செங்கோணமாக இருக்கும்
# கறுப்புக் கங்காணிகள்


***கறுப்புக் கங்காணிகள்*** என்பவர்கள், 19-ஆம் 20-ஆம் நூற்றாண்டுகளில், மலாயாவைப் பிரித்தானியர்கள் ஆட்சி செய்த போது, கூலி வேலைகளுக்கு தென்னிந்தியாவில் இருந்து ஆட்களைச் சாதுர்யமாக அழைத்துக் கொண்டு வந்தவர்கள். இவர்களைத்தான் கறுப்புக் கங்காணிகள் என்று அழைப்பார்கள். ஆங்கிலேய முதலாளிகள் தங்கள் வேலைகளை எளிமையாக்குவதற்காக இந்தக் கங்காணிகளைத் தங்களின் கைப்பாவைகளாகப் பயன்படுத்தினர்.  

மலாயாவில் இருந்த ஆங்கிலேயத் துரைமார்கள் பணம் கொடுத்து கங்காணிகளைத் தென்னிந்தியாவிற்கு அனுப்பி ஆட்களைக் கொண்டு வருமாறு பணித்தனர். காசும் பணமும் மலாயாவில் கொட்டிக் கிடக்கிறது; சீக்கிரத்தில் பணக்காரர்களாக ஆகிவிடலாம் எனும் கங்காணிகளின் ஆசை வார்த்தைகளை நம்பிய தென்னிந்திய மக்கள், மலாயாவுக்கு ஆயிரக் கணக்கில் அழைத்து வரப்பட்டனர்.  

## பின்னணி

தமிழர்கள், தெலுங்கர்கள், மலையாளிகள் என்று அனைத்து தென்னிந்திய மக்களும் சஞ்சிக்கூலிகளாய் மலாயாவுக்கு கொண்டு வரப்பட்டனர். அப்படி கொண்டு வரப்பட்ட மக்களை, இந்தக் கங்காணிகள் ரப்பர், தேயிலை, காபி, கரும்புத் தோட்டங்களில் மிக மோசமாக அடிமைப்படுத்தினர். முதலாளிமார்களின் கைப்பிள்ளைகளாக இருந்து சேவகம் செய்த அவர்களின் வலிமைமிக்க விசுவாசிகளாகவும் இருந்தனர்.  

கறுப்புக் கங்காணிகள் தங்களின் சொந்த இன மக்களையே காசு பணத்திற்காக அடிமைப் படுத்தி, உடலாலும் மனத்தாலும் வேதனைப்படுத்தி கொடுமைகள் செய்தனர். தங்களின் சுயநலத்தைப் பெரிதாக நினைத்துப் பயணித்த கங்காணிகளின் ஆசை வார்த்தைகளுக்கு தென்னிந்திய மக்கள் பலிக்கடா ஆனார்கள். ஆசை வார்த்தைகள்தான் கங்காணிகளின் பலமான ஆயுதமாகவும் விளங்கியது.  

இவர்கள் ஏற்கனவே ஆங்கிலேயர்களுக்கு உரிமையான தோட்டங்களில் பணிபுரிந்து வந்த தொழிலாளர்கள்தான். முரட்டுத்தனமும், வாக்குச் சாதுரியமும், பொருளாசையும் ஒன்றாகப் பெற்ற இவர்கள். வெள்ளைக்கார ஆங்கிலேயர்களின் நம்பிக்கைக்கு உரியவர்களாகவும் விளங்கியவர்கள். அதனால் அவர்கள் கங்காணிகளாகத் தேர்ந்தெடுக்கப்பட்டனர்.
# இலங்கையின் கடல் வளம்


இலங்கை, சுமார் 1760 கி. மீ நீளமுடைய கடற்கரையைக் கொண்டுள்ளது. கிட்டத்தட்ட 532000 சதுர கிலோமீற்றர் பரப்பளவுடைய கடற்பிரதேசத்தைக் கொண்டுள்ளது. இது தவிர 261000 ஹெக்டேயர் பரப்பளவுடைய உள்நாட்டு நீர் நிலைகளையும் கொண்டுள்ளது.  

## வளங்கள்
இருக்கும் இடத்திற்கும் கடற்கரைக்கும் இடையிலான தூரம், இருக்கும் இடத்தின் ஆழம் ஆகியவற்றைப் பொறுத்து இதன் வளங்கள் மூன்று வகைப்படும்.  
1. கரையோர வளங்கள்
1. தூரக்கடற் பிரதேச வளங்கள்
1. ஆழ்கடல் வளங்கள்

### கரையோர வளங்கள்
கடல் உற்பத்தி பொருட்களில் 95 சதவீதத்திற்கும் கடற்கரையோரப் பிரதேசங்களில் இருந்து பெற்றுக்கொள்ளப் படுபவையாகும். இங்கு காணப்படும் வர்த்தக முக்கியத்துவம் வாய்ந்த கடல் வாழ் உயரினங்களாவன  
- நெத்தலி
- சாளை மீன்
- கீரி மீன்
- பாரை
- முரல்
- இறால்
- சிங்க இறால்
- கணவாய்
- சூரை
- வன்சூரை

கரையோரத்தில் மீன் பிடிக்கப் பயன்படும் பாரம்பரிய மீன்பிடிச் சாதனங்கள்  
- கரை வலை
- பொக்கணி வலை
- கைத்தூண்டில்

### தூரக்கடற் பிரதேச வளங்கள்
இங்கு மீனவர்கள் 6-7 நாட்கள் வரை தங்கி நின்று தலபத்து, சுறா, கொப்பரா போன்ற மீன்களைப் பிடிக்கின்றனர்.  

### ஆழ்கடல் வளங்கள்

நீள்தூண்டில் மூலமாக சுறா,சூரை போன்ற மீன்கள் ஆழ்கடலில் பிடிக்கப்படுகின்றன. மீன்களின் ஈரலிலிருந்து எண்ணெயை பெற்றுக்கொள்ள சுறா மீன்கள் அதிகமாக பிடிக்கப்படுகின்றன. கண்டமேடைப் பகுதியில் மீன்பிடித்த மீனவர்களுக்கு பன்னாள் மீன்பிடி காலங்கள் கிடைத்தமையால் ஆழ்கடலில் மீன்பிடிப்பதற்கான வாய்ப்பு கிட்டியுள்ளது. இக்கலங்களில் அதிக வசதிகள் காணப்படுவதால் நீண்ட நாட்கள் கடலில் தங்கி இருந்து மீன்பிடித்து அதிக விளைச்சலை பெறும் வாய்ப்பு கிட்டியுள்ளது.  

## கடற்தாவர வளங்கள்

இவை கடலின் மேற்பரப்பில் மிதந்து வாழும் மிகச்சிறிய தாவரங்களாகும். இவற்றை *தாவரப் பிளாந்தன்கள்* எனவும் அழைப்பர். கடலில் உள்ள உணவு வலைகளில் இவை முதலுற்பத்திகளாக விளங்குகின்றன. கிளமிடோமொனசு டயட்டம் இவ்வகையை சார்ந்தது ஆகும். இவை தவிர பெரிய தாவரங்களாக கருதப்படும் அல்காகளும்,கடற்புற்களும் இங்கு காணப்படும். அவற்றில் சில பின்வருமாறு :  
- பச்சை அல்கா - உல்வா -சலாது வகைகள் தயாரித்தல்
- கபில அல்கா - சாகசம் - சாய வகைகள் தயாரித்தல்
- சிவப்பு அல்கா - கிளசிநேரியா - எகார் உற்பத்தி

## கடற்சாதாளை
ஆழ்கடலில் காணப்படும் வேர், தண்டு, இலை என நன்கு வியத்தமடைந்த வித்துக்களை உற்பத்தி செய்யும் தாவரங்களே கடற்சாதாளைகள் எனப்படும். ஏனைய தாவரங்களும் விலங்குப் பிளாந்தன்களும் கடற்சாதாளைகளில் ஒட்டி வாழும்.இவ்வாறான கடற்சாதாளைகள் அதிகம் காணப்படுகின்ற பிரதேசங்கள் அதிக உற்பத்திக் கொள்ளளவைக் கொண்டிருப்பதால் கடற்சாதாளைகள் வளர்புப்பற்றி இலங்கையில் அதிக கவனம் செலுத்தப்பட்டு வருகிறது.  

இலங்கையில் கூட்டமாக வளரும் முருகைக்கற்பாறைகள் மிக அழகாகக் காட்சியளிக்கும். இவை 4&nbsp;m – 5.5m ஆழமான கடற்கரையை அண்மித்த பிரதேசங்களிலேயே வளர்கின்றன. இலங்கையில் முருகைக்கற்பாறைகள் காணப்படும் இடங்களாவன: மட்டக்களப்பு, திருகோணமலை, யாழ்ப்பாணம், காலி, மன்னார்.  

## களப்பு
தரைப் பிரதேசத்தை நோக்கிக் கடல் நீண்டிருத்தல் களப்பு எனப்படும்.நீர்கொழும்பு,மட்டக்களப்பு,புத்தளம்,புத்தளை,றக்கவை ஆகிய களப்புக்கள் இதற்கான உதாரணங்களாகும்.  

## ஆற்றுக் கழிமுகம்
இலங்கையில் உள்ள ஆற்றுக்கழிமுகங்களுக்கு உதாரணமாக பெந்தோட்டைக் கழிமுகம், கலா ஓயாக் கழிமுகம், மாதுறு ஓயாக் கழிமுகம் என்பவற்றைக் கூறலாம்.  

## பவளப்பாறைகள்
இலங்கையின் கடல்பகுதியில் காணப்படும் பவளப்பாறைகள், இலங்கைக்கு சுற்றுலா வருபவர்களைக் கவர்கின்றது.  

## மேற்கோள்களும் குறிப்புகளும்

- இலங்கையின் கடல் வளம்
- இலங்கையின் கடல் வளம்
# போக்கா


**போக்கா**, **போக்கி** அல்லது **போக்கே** (*bokeh*, , , ,  
) எனப்படுவது மங்கலான தோற்றமும், உருவத்தின் குவியமற்ற பகுதியும் ஆகும். போக்கா என்பது "வில்லை உருவாக்கும் ஒளி புள்ளிகளின் குவியமற்ற முறை" எனக் கொள்ளப்படுகின்றது. ஆயினும் குவிய விலகல் மற்றும் துளை வடிவம் வேறுபாடுகள் ஏற்படுத்தும் காட்சி மற்றும் கண்களுக் இதமான காட்சியை அளிக்கவென உருவாக்கப்பட்ட வில்லைகள் மங்கலான உருவம் ஏற்படுத்தி, "நல்ல" அல்லது "பிழையான" மங்கல் (போக்கா) காட்சியினை உருவாக்குகின்றது.  
போக்கா புல ஆழத்திற்கு வெளியே காட்சியின் பகுதிகளில் நிகழ்கின்றது. ஆழமற்ற குவிவு மூலம் இவ்வாறு குவிவற்ற பகுதிகளில் செய்யப்படுகின்றது.  

போக்கா சிறிய பின்புல விளக்கமாகத் தெரியும் இடத்தில் பார்வைக்குத் தெரியும். எ-கா: ஒளிரும் மின்விளக்கு. ஆயினும், வெளிச்சத்தில் மாத்திரம் போக்கா செயற்படுத்தப்படுவதில்லை.
# ஸ்பேஸ்வாட்ச்


**ஸ்பேஸ்வாட்ச்**(ஆங்கிலம்:Spacewatch) என்பது சிறுகோள்கள் பற்றி ஆய்வு மேற்கொள்ளும், அரிசோனா பல்கலைக்கழகத்தின் ஒரு திட்டம் ஆகும். இலிருந்து ரோபெர்ட் எஸ். மக்மில்லன்(ஆங்கிலம்:Robert S. McMillan) இத்திட்டத்தை முன்னடத்தி வருகிறார். இத்திட்டம் சிறுகோள்கள், வால் நட்சத்திரம், விண்கற்கள் ஆகியன குறித்து ஆய்ந்து வருகிறது. இத்திட்டம் 1980 இல் டாம் கெஃரெல்ஸ்(ஆங்கிலம்:Tom Gehrels) மற்றும் மக்மில்லன் ஆகிய இருவரால் நிறுவப்பட்டது.  
## முக்கிய கண்டுபிடிப்புகள்
- 9965 குனூ
- 9793 டோர்வால்டுசு
- 9882 ஸ்டால்மன்

## உசாத்துணைகள்
# சாற்றுப்பாட்டு


இந்தியாவின் தொல் பழங்குடியினரான காணிக்காரர்கள் அவர்களின் தெய்வவழிபாட்டின் போது பாடப்படும் பாடல் சாற்றுப்பாட்டு. காணிக்காரர்களின் குலதெய்வ வழிபாட்டின் போது பூசாரியாலும் தெய்வஅருள் வந்தவராலும் இந்த சாற்றுப்பாட்டு பாடப்படுகிறது. இந்தப் பாட்டு தமிழும் மலையாளமும் கலந்த மொழியில் பாடப்படுகிறது. இந்த பாட்டுப் பாடும்போது பக்க இசையாக கொக்கறை என்ற இசைக் கருவியும் இசைக்கப்படுகிறது. இந்த இசைக்கருவி காணிக்காரர்களால் புனிதமானதாகக் கருதப்படுகிறது.
# வான்வெளிப் பொறியியல்


**வான்வெளிப் பொறியியல்** (*aerospace engineering*) வானூர்தி, விண்கலம் குறித்த வடிவமைப்பு, கட்டமைப்பு மற்றும் அறிவியலின் முதன்மை பொறியியல் பிரிவாகும். இது இரு முதன்மையான ஒன்றையொன்று மேற்பொருந்திய பிரிவுகளைக் கொண்டுள்ளது: வானூர்திப் பொறியியல் மற்றும் விண்கலப் பொறியியல். முன்னது புவியின் வளிமண்டலத்தில் இயங்கும் வானூர்திகளைப் பற்றியும் மற்றது புவியின் வளிமண்டலத்திற்கு வெளியே விண்வெளியில் இயங்கும் விண்கலங்களைக் குறித்துமான கல்வியாகும். வான் மின்னனியல் Avionics) வான்வெளிப் பொறியியலின் மின்னணுவியல் பிரிவாகும்.  

வான்வெளிப் பொறியியலில் வானூர்திகள், ஏவூர்திகள், பறக்கும் கலங்கள், விண்கலங்கள் ஆகியவற்றின் வடிவமைப்பு, கட்டமைப்பு மற்றும் இவற்றின் இயற்பியல் பண்புகளுக்கும் இயக்கும் விசைகளுக்கும் அடிப்படையான அறிவியலையும் பாடங்களாக கொண்டுள்ளது. மேலும் காற்றியக்கவியலின் பண்புகளையும் நடத்தைகளையும் காற்றிதழ், பறப்பு கட்டுப்பாட்டு பரப்புகள், உயர்த்துதல், காற்றியக்க இழுவை மற்றும் பிற பண்புகளையும் ஆராய்கிறது.  

இத்துறை முன்னதாக **வான்கலவோட்டப் பொறியியல் ** (*Aeronautical engineering*) என அறியப்பட்டிருந்தது. பறப்புத் தொழினுட்பம் மேம்பட்டு விண்வெளியில் இயங்கும் கலங்களுக்கும் பரவிய பின்னர் பரவலான "வான்வெளி பொறியியல்" என்பது பொதுவழக்கில் பயன்படுத்தப்படுகிறது. வான்வெளி பொறியியல், குறிப்பாக விண்கலவோட்டப் பொறியியல், தவறான பயன்பாடாக இருப்பினும், பொதுவழக்கில் "ஏவூர்தி அறிவியல்", எனப்படுகிறது.  

## பருந்துப் பார்வை
பறக்கும் ஊர்திகளின் உறுப்புகள் தொடர்ந்த வளிமண்டல அழுத்தம், வெப்பநிலை மாற்றங்களால் உருவாகும் கட்டமைப்புச் சுமைகளுக்கு ஆட்படுகின்றன. எனவே, அந்த உறுப்புகள் பல்வேறு தொழில்நுட்ப, பொறியியல் புலங்களின் கூட்டுவடிவடிவமைப்பால் உருவாகின்றன. இப்புலங்களில் காற்றியங்கியல், காற்று முற்செலுத்தம், வான் மின்னனியல், பொருள் அறிவியல், கட்டமைப்புப் பகுப்பாய்வு, பொருளாக்கம் ஆகிய புலங்கள் அடங்கும்மித்தொழில்நுட்பங்களின் ஊடாட்டம் வான்வெளிப் பொறியியல் எனப்படுகிறது. பலபுலங்கள் அடங்கிய சிக்கலால், வன்வெளிப் பொறியியல் பலதுறைப் புலம வாய்ந்த பொறியாளர் குழுவால் நிறைவேற்றப்படுகின்றது.  

## வரலாறு
மேலும் காண்க:காற்றியக்க வரலாறு  
ரை பறப்புகலத்தில் பறத்தல், 1903, கிட்டி காவுக், வட கரோலினா.]]  

சர் ஜார்ஜ் காலே 18 முதல் 19 ஆம் நூற்றாண்டின் நடுப் பகுதியிலேயே இத்துரையில் பணிபுரிந்திருந்தாலும் வான்வெளிப் பொறியியலின் தோற்ரம் 19 ஆம், 20 ஆம் நூற்றாண்டின் தொடக்கத்தில் தோன்றியது எனலாம். இவர் தான் வான்கலவோட்டத் துறையின் வரலாற்றில் மிக முதன்மையானவர்களில் ஒருவராவார். காலே வான்கல ஓட்டப் பொறியியலின் முன்னோடியாவார் இவர் தான் காற்றுக்கலத்தின் மீது செயல்படும் விசைகளான தூக்கல் விசையையும் பின்னிழுப்பு விசையையும் முதலில் பிரித்துக் காட்டியவர் ஆவார்.  

வான்கலமோட்டலின் தொடக்கநிலை அறிவு பல பொறியியல் புலங்களில் இருந்து பெற்ற கருத்துப்படிமங்களையும் திறமைகளையும் சார்ந்த பட்டறிவுத் தன்மை வாய்ந்ததாகவே இருந்தது. அறிவியலாளர்கள் 18 ஆம் நூற்றாண்டிலேயே வான்வெளிப் பொறியியலுக்குத் தேவைப்பட்ட சில முதன்மை அடிப்படைகளை பாய்ம இயங்கியல் வழியாக அறிந்திருந்தனர். இரைட் உடன்பிறப்பாளர்கள் 1910 களில் வெற்றிகரமாக வானூர்தியில் பறந்து காட்டிய பல்லாண்டுகளுக்குப் பிறகு, இரண்டாம் உலகப்போரின் போர்வான்கல வடிவமைப்புகள் ஊடாக வான்கலவோட்டப் பொறியியல் மேற்கிளர்ந்து எழுந்தது.  

வான்வெளிப் பொறியியலின் முதல் வரையறை 1958 பிப்ரவரியில் தோன்றியது.  

## அடிப்படைகள்
# அகலப்பரப்பு ஒளிப்படவியல்

**அகலப்பரப்பு ஒளிப்படவியல்** (*Panoramic photography*) என்பது பிரத்தியோக கருவி அல்லது மென்பொருள் கொண்டு புலப் பார்வை அகலமாக உருவத்தை படம் எடுக்கும் ஒளிப்படவியல் நுட்பம் ஆகும். இது சிலவேளை *அகன்ற அளவு ஒளிப்படம்* எனவும் அழைக்கப்படும்.  

யின் சிட்னி ஒப்பேரா மாளிகை மற்றும் சிட்னி துறைமுகப் பாலம்.]]
# பல்திசையன் நுண்கணிதம்

கணிதத்தில், **பல்திசையன் நுண்கணிதம்** (tensor calculus) அல்லது **பல்திசையன் பகுப்பியல்** (*tensor analysis*) திசையன் நுண்கணிதத்தின் பொதுவான கணித அங்கமான பல்திசையன் புலங்களுக்கான ஒரு மேம்பட்ட விரிவாக்கம் ஆகும். பல்திசையன்கள் வெளியிடம் முழுவதும் மற்றும் நேரத்துடன் மாறிக்கொண்டு இருப்பதாகும்.  

பல்திசையன் நுண்கணிதம் தகைவு பகுப்பியல், தொடர்வு இயக்கவியல், மின்காந்தவியல் பொதுச் சார்புக் கோட்பாடு போன்ற பல மெய்வாழ்வு இயற்பியல் மற்றும் பொறியியல் பயன்பாடுகளிலும் பயனாகிறது.  

## இவற்றையும் காண்க
- திசையன் நுண்கணிதம்
- அணிகளில் இயற்கணித அமைப்புகள்
# எமில் குருப்பே

**எமில் குருப்பே** (*Emil Herman Grubbe*, 1 சனவரி 1875 - 26 மார்ச் 1960) என்பவர் அமெரிக்கக் கதிர் மருத்துவர். இவரே அமெரிக்காவில் முதன் முதலில் எக்சு-கதிர்களைப் புற்றுநோயைக் குணப்படுத்தப் பயன்படுத்தியவராக அறியப்படுகிறார்.  

சிகாகோவில் பிறந்த இவர் ஓமியோபதி கல்வி நிறுவனமான ஆனிமன் மருத்துவக் கல்லூரியில் மருத்துவப் பயிற்சியைப் பெற்றார். 1895 ஆம் ஆண்டில் எக்சு-கதிர்கள் கண்டுபிடிக்கப்பட்டன. 1896 ஆம் ஆண்டில் எக்சு-கதிர் கருவியை தமது மருத்துவக் கல்லூரியில் பொருத்தினார். அதே ஆண்டில், 1896 சனவரி 29 ஆம் நாளில் இரு நோயாளிகளுக்கு எக்சு கதிர்களைக் கொண்டு மருத்துவம் மேற்கொண்டார். அவர்களில் ஒருவர் மார்பகப் புற்றுநோயாலும் மற்றவர் புண்ணான லூபசு நோயாலும் (Lubus) பாதிக்கப்பட்டு இருந்தனர். அவர் மிகவும் எளிமையான குரூக்சு குழாயுடன் எக்சு கதிர்களைப் பெற்றார். நோயில்லாத உடலின் பிறப் பகுதிகளை ஈயத்தகட்டினால் மறைத்து பாதுகாக்கவும் செய்தார்.  

அவரே முதல் கதிர்மருத்துவரும் (Radiotherapist), கதிரியல் பாதுகாப்பினை (Radiation Protection) மேற்கொண்ட நல இயற்பியல் (Health Physicist) அறிஞரும் ஆவார்.  

அடிக்கடி சுட்டப்படும் நான்கு கதிர் மருத்துவ நிகழ்வுகளாவன:  
- சிக்காகோவில் 29-1-1896-ல் 18 வயது நோயாளி - மார்பகப்புற்று - தினம் கதிர் வீச்சல் - தொடர்ந்து 18 நாட்கள்
- வாய்கிட் (Voigt) ஆம்பெர்க் - 3-2-1896 - 83 வயது- தொண்டைப் புற்று
- டெஸ்பெய்க்னசு லயன் - 4-7-1896 - 52 வயது - லிம்போமா, இரைப்பை.
- பிறியுண்ட் (Preund) - 24-11-1896 - 5 வயது பெண்குழந்தை- பெரிய மச்சம் - முடிஅகற்ற.
முதலில் பதிவுசெய்யப்பட்ட கதிர்மருத்துவம் டெஸ்பெய்க்னசு அவர்களுடையதாக உள்ளது.
# மச்ச சம்ஹார மூர்த்தி

**மச்ச சம்ஹார மூர்த்தி**, அறுபத்து நான்கு சிவனின் திருமேனிகளுள் ஒன்றாக சைவர்களால் வணங்கப்படும் வடிவமாகும். மச்சம் என்றால் மீன் என்று பொருள். மச்ச அவதாரம் எடுத்து வந்த விஷ்ணுவை கொன்ற சிவனின் திருவுருவம் தான் மச்ச சம்ஹார மூர்த்தி என்று அழைக்கப்படுகிறது.  

## உருவக் காரணம்
சோமுகாசுரன் மூன்று லோகத்தினராலும் யாவராலையும் அழிக்க முடியாத வரத்தினை சிவனிடமிருந்துப் பெற்றிருந்தான். அந்த அகந்தையில் பிரம்மனிடம் சென்று வேதங்கள் நான்கையும் பிடுங்கிக் கொண்டு கடலிலுள் சென்று மறைந்தான். பிரம்மன் விஷ்ணுவிடம் நடந்தவற்றை கூறினான். விஷ்ணுவும் ஒரு பெரிய மீன் வடிவம் ஏற்றான். கடலிலுள் சென்று சோமுகாசுரனைத் தேடிக் கடலையேக் கலக்கினான். பின்னர் ஒளிந்திருந்த சோமுகாசுரனை கண்டுபிடித்து அவனை கொன்றான். அவனிடமிருந்து பறிக்க வேதங்களை மீண்டும் பிரம்மனிடம் சேர்ப்பித்தான். ஆனாலும் சோமுகாசுரனின் உடலிருந்து வெளிவந்த இரத்தம் சமுத்திரத்தை செந்நிறமாகக்கியது மற்றும் அந்த மீன் இதை சாப்பிட்டது. அதன் காரணமாக அதான் பின் அந்த பெரிய மந்தார மலை போன்ற அந்த மீன் கடலை இடித்தபடி கொள்ளாமல் திசை நான்கிலும் பரவி நிரம்பியிருந்தான். அவன் அங்கிருக்கும் அனைத்து மீன்களையும் கொன்று தின்றான். ஒரு கடல் விலங்கினங்களையும் கூட விடாமல் அனைத்தையும் கொன்று தின்றான். இச்செய்தி தேவர்கள் மூலமாக சிவனை எட்டியது. சிவனும் தேவர்களுக்கு ஆறுதல் கூறி அக்கொடிய மீனை பிடிக்க மற்றும் கொல்ல வேண்டிய வேலையுடன் மீனவர் போல் உருமாறி அக்கடலில் அம்மீனிற்கு தக்கவாறு உருவம் கொண்டு நின்றார். வலை வீசி அப்பெரிய மீனைப் பிடித்தார். பின்னர் அதன் இரு கண்களை தோண்டி எடுத்து தன் மோதிரத்தில் ரதினங்களாக பதித்துக் கொண்டார் மற்றும் அந்த மீனை துண்டு துண்டாக வெட்டி கொன்றானர். இதனால் அந்த கண்ணிழந்த மற்றும் கொல்லப்பட்ட மீன் வடிவம் கொண்ட விஷ்ணு சிவனிடம் தன் பழைய உருவைத்தையும் உயிரையும் தருமாறுக் கேட்க, அவரும் இரண்டையும் தந்து ஆசி கூறினார். தேவர்களின் வேண்டுகோளின்படி அட்டூழியம் செய்த அந்த விஷ்ணுவின் வடிவமான மீனை கொல்ல சிவன் எடுத்த உருவமே மச்ச சம்ஹார மூர்த்தியாகும் மற்றும் அவர் அந்த விஷ்ணுவின் வடிவமான மீனைக் கொன்றார். இவரை காஞ்சிபுரம் கைலாசநாதர் கோயிலில் தரிசிக்கலாம். அங்கு ஒரு கல் தூணில் இவ்வுருவம் செதுக்கப்பட்டுள்ளது.  

## சொல்லிலக்கணம்

## வேறு பெயர்கள்
காயலழி அண்ணல்  

## தோற்றம்
திருமாலின் மச்ச அவதாரத்தை கத்தியால் துண்டு துண்டாக வேட்டி ககொல்வதே மச்ச சம்ஹார மூர்த்தியின் வடிவாகும்.  

## கோயில்கள்
# சிஷ்ய பாவ மூர்த்தி



**சீடனாய் நின்றான் கோலம்** என்பது, சிவனது அறுபத்து நான்கு திருக்கோலங்களில் ஒன்றாகும். இத்திருக்கோலம், சிவன் தன்னுடைய மகனான முருகனிடம் பிரணவத்தின் பொருள் அறிய சீடனாக நின்ற திருக்கோலம் ஆகும்.  

## தோற்றம்
முருகன் உயர்ந்த இடத்தில் அமர்ந்திருக்க, சிவன் மாணவரைப் போல பணிவுடன் நின்று பிரணவத்தின் பொருளைக் கேட்பதாக இத்திருவுருவம் அமைந்திருக்கும். ஈசனின் வலக்கரம் வாய்பொத்தியிருக்க, இடக்கரம் குறுக்காகக் கட்டப்பட்டிருக்கும். மேலமர்ந்த முருகன், வலக்கரத்தில் சின்முத்திரையும், இடக்கையில் வேலும் கொண்டிருப்பான். சில வேறுமங்களில், முருகன் சிவனின் மடியில் அமர்ந்தவாறு காட்சியருள்வான்.  

## வரலாறு
கயிலையில் சிவனைத் தரிசிக்க வந்த பிரமனைக் கண்ட முருகன், அவரிடம் பிரவண மந்திரத்தின் பொருளைக் கேட்டார். பிரவணத்தின் பொருள் தெரியாமல் பிரம்மன் தடுமாற, அவர் தலையில் குட்டிச் சிறையிலடைத்த முருகன், படைப்புத் தொழிலை தானே மேற்கொள்ளலானார்.  
பிரம்மனின் சிறைவாசத்தினை தடுத்திட திருமாலும் ஏனைய தேவர்களும் சிவனிடம் வேண்டினர். சிவன் முருகனிடத்தே சென்று "பிரம்மனை பிரணவ மந்திரத்தின் பொருள் தெரியாததால் சிறைபடுத்தியிருக்கிறாய், உனக்கு அதன் பொருள் தெரியுமா" என வினவினார். முருகன் தனக்கு பிரணவத்தின் பொருள் தெரியும் என்றும், அறிந்ததை எடுத்துக் கூறுபவர் குருவாகவும், அதனைக் கேட்பவர் சீடராகவும் இருக்க வேண்டும் என்றார். அதனால் முருகன் மேலிடத்து அமர்ந்திருக்க சிவன் சீடனைப் போல பணிவுடன் அமர்ந்து, பிரணவத்தின் பொருளைக் கேட்டறிந்தார்  

## திருத்தலம்
சுவாமிமலையை, முருகன் ஈசனுக்கு பிரணவப் பொருளுரைத்த தலமாகக் கொள்வது தமிழ் மரபு.  

## அடிக்குறிப்புகள்
# 9882 ஸ்டால்மன்



**9882 ஸ்டால்மன்** (1994 SS9) முதன்மைப்பட்டையிலுள்ள ஒரு சிறுகோள் ஆகும். இது செப்டம்பர் 28, 1994-ம் ஆண்டு ஸ்பேஸ்வாட்ச்சால் அமெரிக்காவின் அரிசோனா மாகாணத்திலுள்ள கிட் (Kitt) சிகரத்தில் கண்டறியப்பட்டது. இதற்கு கட்டற்ற மற்றும் திறமூல மென்பொருள் ஆர்வலரும், குனூ திட்டத்தை உருவாக்கியவருமான கணினி நிரலாளர் ரிச்சர்ட் ஸ்டால்மனின் நினைவாக இப்பெயரிடப்பட்டது. இதற்கு கட்டற்ற மற்றும் திறமூல மென்பொருள் ஆர்வலரும், குனூ திட்டத்தை உருவாக்கியவருமான கணினி நிரலாளர் ரிச்சர்ட் ஸ்டால்மனின் நினைவாக இப்பெயரிடப்பட்டது.
# இரத்த பிட்சா பிரதான மூர்த்தி



சிவபெருமான் பைரவராக உருக்கொண்டு, அதிபலன், ஆலகாலன், கனன்முகன், காலவேகன், சோமகன் போன்ற கணத்தலைவர்களுடன் இணைந்து முனிவர்கள், தேவர்கள் ரத்தத்தினை பிட்சையாக வாங்கிய திருக்கோலம் இரத்த பிட்சா பிரதான மூர்த்தியாகும்.  

## சொல்லிலக்கணம்

## வேறு பெயர்கள்

## தோற்றம்

## உருவக் காரணம்
இரத்த பிட்சா பிரதான மூர்த்தியாக சிவபெருமான் முனிவர்கள், தேவர்கள் என பலரின் ரத்தத்தினை பெற்றார். விஷ்ணுவின் ரத்தம் பெற்றும் பிட்சை பாத்திரம் நிரம்பவில்லை. இதனால் விஷ்ணுவின் உடலும் மெலிந்தது. இறுதியாக தேவிகளின் வேண்டுதலுக்கிணங்க ரத்த வேட்கையை பைரவர் முடித்துக் கொண்டார். அகந்தையின் காரணமாக இருந்தவர்களை திருத்தவே இந்த ரத்த வேட்டை நடத்தியதாக தேவிகளுக்கும், முனிவர்களுக்கும், தேவர்களுக்கும் உணர்த்தினார்,.  

## கோயில்கள்
காசி - இங்குள்ள விஸ்வநாதர்க்கு செவ்வரளி அர்ச்சனையும், வாழைப்பழ நைவேத்தியமும், எள் தீபமும் செவ்வாய்கிழமைளில் கொடுக்க விளக்கிட பகைவர் தொல்லை மறையும். நாம் செய்த பாவங்கள் கங்கையில் மூழ்கி பின் விஸ்வநாதரை தரிசிக்கத் தீரும்.
# சதாசிவ மூர்த்தி



**சதாசிவம்**, தென்னகச் சிவநெறியின் பரம்பொருளாகப் போற்றப்படுகின்ற சிவன் வடிவமாகும். தூயவெண்ணிறத்துடன், ஐந்து திருமுகங்களும், பத்துக் கரங்களும், பதினைந்து திருக்கண்களும் கொண்டு, பதினாறு வயது இளைஞனாகக் காட்சியருளும் சதாசிவனைத் தியானிக்குமாறு, ஆகமங்கள் கூறுகின்றன.  

## சிவத்திருக்கோலம்

உத்தர காமிகத்தின் படி, வலக்கையில் சூலமும், மழுவும், கட்வாங்கமும், வச்சிரமும், அபயமுத்திரையும் கொண்டும், இடக்கையில் நாகம், மதுலிங்கப்பழம், நீலோற்பலம், உடுக்கை, மணிமாலை, கொண்டும் காட்சியளிக்கிறார். இந்த மூர்த்தி ஈசானம், தற்புருடம், வாமம், அகோரம், சத்தியோசாதம் முதலான ஐந்து திருமுகங்களுடன் எழுந்தருளியிருப்பவர். இவரது தேவியாக அமர்ந்திருக்கும் சக்திக்கு, மனோன்மணி என்று பெயர்.  

சதாசிவ வடிவமானது, அறுபத்துநான்கு சிவத்திருக்கோலங்களில் ஒன்றாகக் கருதப்படுகின்றது.சிவலிங்கம் சதாசிவனின் வடிவம் என்று சொல்லப்படுகின்றது. இலிங்கத்திருவுருவை வழிபடினும், சதாசிவனை வழிபட்ட பலன் கிடைக்கும்.  

## சதாசிவனின் திருமுகங்கள்
ஐந்தொழிலை ஆற்றுகின்ற பரம்பொருளின் அதியுச்ச வடிவமாகக் கருதப்படும், சதாசிவமே, ஈசனின் திருப்பெருவடிவமாகக் கருதப்படுகின்றார். இம்மூர்த்தி, தன் ஐந்து திருமுகங்கள் மூலமே ஐந்தொழிலை நிகழ்த்துவதாக ஆகமநூல்கள் கூறுகின்றன. அவற்றின் சுருக்கம் வருமாறு:  

| இயல்பு | ஈசானம் | தத்புருடம் | வாமதேவம் | சத்தியோசாதம் | அகோரம் |
| --- | --- | --- | --- | --- | --- |
| திக்கு | மேல் | கிழக்கு | வடக்கு | மேற்கு | தெற்கு |
| நிறம் | பளிங்கு | பொன்மஞ்சள் | சிவப்பு | வெண்மை | நீலம் |
| ஐம்பூதங்கள் | ஆகாயம் | காற்று | நீர் | பூமி | நெருப்பு |
| ஐந்தொழில்கள் | அருளல் | மறைத்தல் | காத்தல் | படைத்தல் | அழித்தல் |
| திருமுகம் | சதாசிவம் | மகேசுவரன் | விஷ்ணு | பிரம்மா | உருத்திரன் |
| மானிட உடலில் | ஆக்கினேயம் | விசுத்தி | மணிப்பூரகம் | சுவாதிஸ்டானம் | அனாகதம் |
| சைவநூல்கள் | சித்தாந்தம் | காருடம் | வாமம் | பூதம் | பைரவம் |
| அருளியவை | மந்திரமார்க்க நூல்கள் | ஆதிமார்க்க நூல்கள் | வைதிகம் | இலௌகீகம் | அத்யாத்மிகம் (சாங்கியம், யோகம் முதலானவை) |
| சிவாகமங்கள் | புரோற்கீதம் முதல் வாதுளம் வரை எட்டு, அகத்தியருக்கு | ரௌரவம் முதல் முகவிம்பம் வரை ஐந்து, கௌதமருக்கு | தீர்த்தம் முதல் சுப்ரபேதம் வரை ஐந்து, காசிபருக்கு | காமிகம் முதல் அசிதம் வரை ஐந்து கௌசிகருக்கு | விசயம் முதல் வீரம் வரை ஐந்து, பரத்துவாசருக்கு |
# நெற்றிக்கண்

சைவர்களின் முழுமுதற் கடவுளான சிவபெருமானது தனித்துவ அடையாளங்களில் **நெற்றிக்கண்** காணப்படுதலும் ஒன்றாகும். இதன் காரணமாக சிவபெருமான் *முக்கண்ணன்* என்றும், *நெற்றிக் கண்ணன்* என்றும் அழைக்கப்படுகிறார்.  

சிவபெருமானது மனைவியான சக்தியும் பிறை, நெற்றிக்கண்ணோடு இருக்கும் திருக்கோலமும் உள்ளது.  

## நெற்றிக்கண் அமைப்பு
சிவபெருமானுக்கு நெற்றியின் நடுவே செங்குத்தாக ஒரு கண் இருப்பதாக ஆகமங்கள் விளக்குகின்றன. இந்தக் கண் ஞானத்தின் அடையாளமாகவும், அக்னியின் வடிவமாகவும் கூறப்படுகிறது.  

சிவன் மிகுந்த கோபமடையும் வேளையில் இந்த கண்ணை திறந்தால், தீப்பிழம்புகள் வெளிவருமென சைவர்கள் நம்புகிறார்கள்.  

## காமத்தகனம்
தியானம் செய்து கொண்டிருந்த சிவபெருமான் மீது காமன் அம்பெய்தி காதல் வர முயற்சி செய்யும் போது, சிவன் கோபம் கொண்டு தன்நெற்றிக் கண் திறந்து அழித்ததாக புராணங்கள் கூறுகின்றன.  

## தேவாரத்தில்

- சுந்தரர்  

சுந்தர மூர்த்தி நாயனார் அவர்கள் தேவாரத்தில் திருவன்பார்த்தான்பனங்காட்டூர் பதிகத்தில் சிவபெருமானை நெற்றிக்கண் உடையான் என்று சிறப்பித்துக் கூறுகிறார்.
# காட்டுயிர் ஒளிப்படக்கலை


**காட்டுயிர் ஒளிப்படக்கலை** (*wildlife photography*) அல்லது **காட்டுயிர் ஒளிப்படவியல்** என்பது காட்டுயிர்களை ஒளிப்படம் எடுக்கும் செயற்பாடாகும்.  

காட்டுயிர் ஒளிப்படக்கலை மிகவும் சவால் மிக்க ஒளிப்படக்கலை வகைகளில் ஒன்றாகும். அத்துடன் இதற்கு ஒலி நுட்ப அறிவு, வெளிப்பாட்டை சரியாக பயன்படுத்தல் மற்றும் களதந்திரம் அறிவு என்பன பொதுவாக தேவைப்படும். எ-கா: சில விலங்குகளை அணுதல் கடினமானது. எனவே விலங்கின நடத்தையியல் பற்றிய அறிவு தேவைப்படுகின்றது. அதன் மூலம் அவற்றின் செயற்பாடுகளைக் கொண்டு அவற்றை அறிந்து கொள்ளலாம். சில இனங்களை ஒளிப்படம் எடுக்க அவற்றை மறைந்திருந்து பின் தொடர்தல் அல்லது மறைந்திருத்தல் ஆகிய செயற்பாட்டு அறிவு தேவைப்படலாம்.  

காட்டுயிர் ஒளிப்படக்கலைக்கு அடிப்படை உபகரணங்கள் பாவிக்கப்பட்டாலும், வெற்றிகரமான ஒளிப்படத்திற்கு சில பிரத்தியோக உபகரணங்கள் தேவைப்படுகின்றன. பூச்சிகளைப் படமெடுக்க பெரும வில்லை, பறவைகளைப் படமெடுக்க நீண்ட தூர வில்லை, நீர் உயிரிகளைப் படமெடுக்க நீரில் பாவிக்கக்கூடிய கருவிகள் என பிரத்தியோக உபகரணங்கள் தேவைப்படுகின்றன. ஆயினும் வெற்றிகரமான ஒளிப்படங்கள் சரியான நேரத்தில் சரியான இடத்தில் இருப்பதால் ஏற்படும்.  

ஒளிப்படக்கலையின் ஆரம்ப காலங்களில் வேகமற்ற வில்லை மற்றும் குறைவான உணரும் புகைப்படச்சுருள்களினால் காட்டுயிர் ஒளிப்படக்கலை ஏறக்குறைய சாத்தியமற்றுக் காணப்பட்டது.  

## எடுத்துக்காட்டுக்குச் சில படங்கள்
# வான் ஒளிப்படவியல்

யிலிருந்து எடுக்கப்பட்ட ஒளிப்படம்]]  
**வான் ஒளிப்படவியல்** (*Aerial photography*) என்பது உயரமான இடத்திலிருந்து ஒளிப்படம் எடுப்பதாகும். இது நில கட்டமைப்பின் உதவியின்றி ஒளிப்படம் எடுப்பதைக் குறிக்கும். இங்கு ஒளிப்படக் கருவி கையில் வைத்துக் கொண்டோ, பொருத்தப்பட்டோ அல்லது சிலவேளை கட்டுப்பாட்டுக் கருவி அல்லது கட்டுப்படுத்தல் செயற்பாடு மூலம் இயக்கப்படும். வான் ஒளிப்படவியலுக்காக வானூர்தி, உலங்கு வானூர்தி, பறக்கும் பலூன், வான்கப்பல், ஏவூர்தி, பட்டம் போற்ற பல பயன்படுத்தப்படும். வான் ஒளிப்படவியலும் வான்-வான் ஒளிப்படவியலும் வெவ்வேறானவை.
# கு. சின்னப்பபாரதி அறக்கட்டளை இலக்கிய விருதுகள்

**கு. சின்னப்ப பாரதி அறக்கட்டளை இலக்கிய விருதுகள்** என்பது நாமக்கல்லைத் தலைமையிடமாகக் கொண்டு செயல்படும் கு. சின்னப்ப பாரதி நினைவு அறக்கட்டளையின் மூலம் 2008 ஆம் ஆண்டிலிருந்து வழங்கப்படும் விருதுகளாகும். நாவல், கட்டுரை (இலக்கிய ஆய்வு உட்பட), சிறுகதை, மொழி பெயர்ப்பு, கணினித்தமிழ் இலக்கியம், சமூகசேவை, சிறந்த பத்திரிக்கையாளர் ஆகிய துறைகளுக்கு விருதுகள் வழங்கப்படுகின்றன. இதில் ஏதேனும் ஒரு துறைக்கு நூலின் தரத்தின் அடிப்படையில் முதன்மை விருதும் பிற துறைகளில் வரப்பெற்ற இலக்கியத்திற்கு சிறப்பு விருதுகளும் வழங்கப்படும்.  

## பரிசுகள்

இவ்விருதுகளில் முதன்மை விருது ரூபாய் 150000 மற்றும் கேடயமும் சான்றிதழும் சிறப்பு விருதுகள் ரூபாய் 10000 வீதம் மற்றும் கேடயமும் சான்றிதழும் வழங்கப்படும்
# கஜேந்திரகுமார் பொன்னம்பலம்


**கஜேந்திரகுமார் பொன்னம்பலம்** (*Gajendrakumar Gangaser Ponnambalam*, பிறப்பு: சனவரி 16, 1974), இலங்கைத் தமிழ் அரசியல்வாதியும், நாடாளுமன்ற உறுப்பினரும், வழக்கறிஞரும் ஆவார். இவர் அகில இலங்கைத் தமிழ்க் காங்கிரஸ் கட்சியின் தலைவரும், தமிழ்த் தேசிய மக்கள் முன்னணியின் உறுப்பினரும் ஆவார்.  

## வாழ்க்கைக் குறிப்பு
கஜேந்திரகுமார் யாழ்ப்பாணத்தில் பிரபலமான குடும்பம் ஒன்றில் பிறந்தவர். முன்னாள் அரசியல்வாதி குமார் பொன்னம்பலத்தின் மகனும், ஜி. ஜி. பொன்னம்பலத்தின் பெயரனும் ஆவார்.  

கஜேந்திரகுமார் கொழும்பு ரோயல் கல்லூரியிலும், பின்னர் கொழும்பு பன்னாட்டுப் பாடசாலையிலும் கல்வி கற்றார். பின்னர் இலண்டன் பல்கலைக்கழகத்தில் சட்டம் பயின்று 1995 ஆம் ஆண்டில் இளங்கலைப் பட்டம் பெற்றார். அதன் பின்னர் "லிங்கன் இன்" கழகத்தில் படித்து பாரிஸ்டர் பட்டம் பெற்று இலங்கை திரும்பினார். இலங்கையில் வழக்கறிஞராகப் பணியாற்றி 1999 ஆம் ஆண்டில் இலங்கை வழக்கறிஞர் கழகத்தில் சேர்ந்தார்.  

## அரசியலில்
கஜேந்திரகுமார் 2000 சனவரி 5 இல் அவரது தந்தை குமார் பொன்னம்பலம் படுகொலை செய்யப்பட்டதை அடுத்து அரசியலில் இறங்கினார். 2001 நாடாளுமன்றத் தேர்தலில் பொன்னம்பலம் இக்கூட்டமைப்பு சார்பில் யாழ்ப்பாண மாவட்டத்தில் போட்டியிட்டு முதல்தடவையாக நாடாளுமன்றம் செல்லும் வாய்ப்பைப் பெற்றார். 2004 நாடாளுமன்றத் தேர்தலில் மீண்டும் போட்டியிட்டு நாடாளுமன்றம் சென்றார்.  

2010 மார்ச்சில், இவர் செல்வராசா கஜேந்திரன், பத்மினி சிதம்பரநாதன் ஆகிய ததேகூ நாடாளுமன்ற உறுப்பினர்களுடன் கூட்டமைப்பில் இருந்து வெளியேறி தமிழ்த் தேசிய மக்கள் முன்னணி (ததேமமு) என்ற அமைப்பைத் தோற்றுவித்தனர். பொன்னம்பலம் 2010 நாடாளுமன்றத் தேர்தலில் ததேமமு வேட்பாளராக யாழ்ப்பாண மாவட்டத்தில் போட்டியிட்டார். இத்தேர்தலில் இவரது அமைப்பைச் சேர்ந்த எவரும் நாடாளுமன்றத்திற்குத் தெரிவாகவில்லை. 2011 பெப்ரவரியில் தமிழ்த் தேசிய மக்கள் முன்னணியின் பிரதித் தலைவராகத் தேர்ந்தெடுக்கப்பட்டார். 2015 நாடாளுமன்றத் தேர்தலில் இவரது கட்சியைச் சேர்ந்த எவரும் வெற்றி பெறவில்லை. 2020, 2024 தேர்தல்களில் பொன்னம்பலம் மீண்டும் போட்டியிட்டு நாடாளுமன்றத்திற்கு மீண்டும் தெரிவானார்.  

## தேர்தல் வரலாறு
**கயேந்திரகுமார் பொன்னம்பலத்தின் தேர்தல் வரலாறு**

| 2001 நாடாளுமன்றம் | யாழ்ப்பாண மாவட்டம் | அகில இலங்கைத் தமிழ்க் காங்கிரஸ் | தமிழ்த் தேசிய மக்கள் முன்னணி | align= | **தெரிவு** |  |
| --- | --- | --- | --- | --- | --- | --- |
| 2024 நாடாளுமன்றம் | யாழ்ப்பாண மாவட்டம் | அகில இலங்கைத் தமிழ்க் காங்கிரஸ் | தமிழ்த் தேசிய மக்கள் முன்னணி | align= | **தெரிவு** | } |
# தொடர்ம விசையியல்



**தொடர்ம விசையியல்** (*Continuum mechanics*) என்பது விசையியலின் ஒரு துறையாகும். இத்துறையில் பொருட்களை தனித்தனி துகள்களால் (அணுக்களால்) ஆனதாகக் கொள்ளாது ஓர் தொடர்ந்த திணிவாக கருதி அதன் அசைவு விபரியல் மற்றும் விசையியலை பகுப்பாய்வு செய்கிறது. இத்தகைய கருதுகோளை முதன்முதலாக 19வது நூற்றாண்டில் முன்வைத்தவர் பிரெஞ்சு கணிதவியலாளர் அகஸ்தின் லூயி கேச்சி ஆகும். இத்துறையில் இன்றும் ஆராய்ச்சிகள் தொடர்கின்றன.  

## விளக்கம்
ஒரு பொருள் தொடர்ந்த திணிவைக் கொண்டிருப்பதாக கருதுவது அப்பொருள் முழுமையாக வெற்றிடத்தை நிரப்புவதாகவும் இடையில் எந்த இடைவெளியோ வெற்றிடமோ இல்லை என்றும் கருதுவதாகும். எனவை இக்கருதுகோள் உண்மைநிலையில் பொருட்கள் அணுக்களால் ஆனவை என்பதையும் எனவே தொடர்ந்த திணைவை கொண்டவை இல்லை என்பதையும் கருத்தில் கொள்வதில்லை. இருப்பினும் அணுவிடை நீளங்களை விட பலமடங்கு கூடுதலான நீள அளவுகளில், இத்தகைய கருதுகோள்கள் பெருமளவில் துல்லியமாக உள்ளன. அடிப்படை இயறுபியல் விதிகளான திணிவுக் காப்பு விதி, உந்தம், மற்றும் ஆற்றல் காப்பு போன்றவற்றை இத்தகைய வடிவங்களில் பயன்படுத்தி பொருட்களின் நடத்தையைக் குறித்து விவரிக்கும் வகையீட்டுச் சமன்பாடுகளைப் பெறலாம்.  

தொடர்ம விசையியல் பாய்ம மற்றும் திடப்பொருட்களின் இயற்பியல் பண்புகளை, எந்தவொரு ஆள்கூற்று முறைமையின் கட்டுமின்றி ஆராய்கின்றன. இந்த இயற்பியல் பண்புகள் பின்னர் கணிதவியலில் எந்தவொரு ஆள்கூற்று முறைமையின் கட்டுமின்றி விவரிக்கக்கூடிய பல்திசையன்களால் குறியீடப்படுகின்றன. இந்த பல்திசையன்களை கணக்கிடுவதற்காக ஆள்கூற்று முறைமைகளில் வெளிப்படுத்த இயலும்.  
## தொடர்ம விசையியலின் கூறுகள்

## மேற்கற்கை

- 
- 

- 

- 

- 

- 

- 

- 
- 

- 

- 

- 

- 

- 

- 
- 

- 

- 

-
# செல்வராசா கஜேந்திரன்


**செல்வராசா கஜேந்திரன்** (*Selvarajah Kajendren*, பிறப்பு: அக்டோபர் 29, 1974) இலங்கைத் தமிழ் அரசியல்வாதியும், நாடாளுமன்ற உறுப்பினரும் ஆவார்.  

## வாழ்க்கைக் குறிப்பு
கஜேந்திரன் 1974 அக்டோபர் 29 இல் பிறந்தார்.  

## அரசியலில்
கஜேந்திரன் 2004 நாடாளுமன்றத் தேர்தலில் தமிழீழ விடுதலைப் புலிகள் இயக்கத்தினால் முன்மொழியப்பட்டு தமிழ்த் தேசியக் கூட்டமைப்பு வேட்பாளராக யாழ்ப்பாண மாவட்டத்தில் போட்டியிட்டு, வெற்றி பெற்று நாடாளுமன்றம் சென்றார். 2010 மார்ச்சில், கஜேந்திரனும், ததேகூ நாடாளுமன்ற உறுப்பினர்கள் கஜேந்திரகுமார் பொன்னம்பலம், பத்மினி சிதம்பரநாதன் ஆகியோரும் இணைந்து கூட்டமைப்பில் இருந்து விலகி, தமிழ்த் தேசிய மக்கள் முன்னணி என்ற அமைப்பை ஆரம்பித்தனர்.  

கஜேந்திரன் 2010 நாடாளுமன்றத் தேர்தலில் தமிழ்த் தேசிய மக்கள் முன்னணியின் வேட்பாளராக யாழ்ப்பாண மாவட்டத்தில் போட்டியிட்டார். இத்தேர்தலில் இவரது கட்சியைச் சேர்ந்த எவரும் வெற்றி பெறவில்லை. 2011 பெப்ரவரியில், தமிழ்த் தேசிய மக்கள் முன்னணியின் பொதுச் செயலாளராக நியமிக்கப்பட்டார். 2015 நாடாளுமன்றத் தேர்தலில் இம்முன்னணியின் வேட்பாளராக யாழ்ப்பாண மாவட்டத்தில் மீண்டும் போட்டியிட்டார், எனினும் இம்முன்னணியின் எந்த உறுப்பினரும் வெற்றி பெறவில்லை.  

கஜேந்திரன் 2020 நாடாளுமன்றத் தேர்தலில் யாழ்ப்பாண மாவட்டத்தில் தமிழ்த் தேசிய மக்கள் முன்னணியின் வேட்பாளராக மீண்டும் போட்டியிட்டார். ஆனாலும் இவர் தெரிவு செய்யப்படவில்லை. ஆனாலும், தமிழ்த் தேசிய மக்கள் முனன்ணிக்குக் கிடைத்த ஒரு தேசியப் பட்டியல் உறுப்பினர் பதவி இவருக்கு கட்சி வழங்கியது.  

## தேர்தல் வரலாறு
**செ. கஜேந்திரனின் தேர்தல் வரலாறு**

| 2004 நாடாளுமன்றம் | யாழ்ப்பாண மாவட்டம் | ததேகூ | align= | **தெரிவு** |
| --- | --- | --- | --- | --- |
| 2010 நாடாளுமன்றம் | யாழ்ப்பாண மாவட்டம் | ததேமமு | தெரிவு செய்யப்படவில்லை |  |
| 2015 நாடாளுமன்றம் | யாழ்ப்பாண மாவட்டம் | ததேமமு | தெரிவு செய்யப்படவில்லை |  |
| 2020 நாடாளுமன்றம் | யாழ்ப்பாண மாவட்டம் | ததேமமு | தெரிவு செய்யப்படவில்லை(<small>*தேசியப் பட்டியல் மூலம் தெரிவு*</small>) | } |
# திண்மநிலை விசையியல்



**திண்மநிலை விசையியல் ** (*Solid mechanics*) திண்மங்களுக்கு கொடுக்கப்படும் விசைகள், வெப்பநிலை மாற்றங்கள், நிலை மாற்றங்கள், மற்றும் பிற வெளி அல்லது உட்புற முகமைகளால் திண்மங்களின் நடத்தையை, குறிப்பாக அவற்றின் இயக்கம் மற்றும் உருமாற்றம் குறித்த தொடர்ம விசையியலின் பிரிவாகும்.  

திண்மநிலை விசையியல் குடிசார் மற்றும் இயந்திரவியல் பொறியியல் துறைகளுக்கும் நிலவியலுக்கும் அடிப்படையாக அமைந்துள்ளது.பொருளறிவியல் போன்ற இயற்பியல் துறைகளிலும் வெகுவாகப் பயன்படுத்தபடுகிறது. உயிரியலில் உடற்கூற்றியல் புரிதல்களுக்கும் செயற்கை பல்பொருத்துதலிலும் அறுவை பதித்தல்களிலும் பயனாகிறது. மற்றுமொரு நடைமுறைப் பயன்பாடாக ஆய்லர்-பெர்னூலி உத்தர சமன்பாடு உள்ளது. தகைவுகளையும் நலிவுகளையும் அவற்றிற்கிடையேயான தொடர்புகளையும் திண்மநிலை விசையியல் பல்திசையன்களைக் கொண்டு விவரிக்கிறது.  
## தொடர்ம விசையியலுடனான தொடர்பு
# கித்தா



**கித்தா** என்பது (மலாய்: *Getah*; ஆங்கிலம்: *Rubber*); என்பது ஒரு மலாய்ச் சொல் ஆகும். தமிழில் ரப்பர் என்று பொருள்படும். தென்னிந்தியாவில் இருந்து இந்தியர்கள் மலாயாவிற்கு சஞ்சிக்கூலிகளாய் கொண்டு வரப்பட்ட காலத்தில் இருந்து இந்தச் சொல் மலேசியாவில் ஒரு வழக்குச் சொல்லாக இருந்து வருகிறது. அப்போதைய காலத்தில் *ரப்பர்* எனும் ஆங்கிலச் சொல் ஒரு பயன்பாட்டுச் சொல்லாக இருக்கவில்லை.  

பொதுவாக, மலேசியாவில் உள்ள தமிழர்கள், அனைவரும் ரப்பர் என்பதை *கித்தா* என்றுதான் அழைக்கிறார்கள். ரப்பர் தோட்டத்தை *கித்தா தோட்டம்* என்றும்; ரப்பர் மரங்கள் உள்ள இடத்தை *கித்தா தோப்பு* என்றும் அழைக்கிறார்கள். கித்தா என்பது மலேசியத் தமிழர்கள் உருவாக்கிய வட்டாரச் சொற்களில் ஒன்றாகும்.  

ரப்பர் பாலைச் சேகரிக்கப் பயன்படுத்தப்படும் ஏனத்தை கித்தா மங்கு என்று அழைக்கிறார்கள். *மங்கு* என்பது *மங்கோக்* எனும் மலாய்ச் சொல்லில் இருந்து உருவானது. மங்கோக் என்றால் குவளை.  

## பின்னணி

கடல் கடந்து வந்த மக்கள் ஒரு புதிய சூழலில், தங்களுக்கு முன்பின் அறியாத தெரியாத ஒரு தொழிலை மேற்கொண்ட பொழுது, அந்தத் தொழிலை ஒட்டிய பல்வேறு பொருள்களுக்கு பெயர் வைப்பதற்காக, அவர்கள் புதிய சொற்களைத் தேடி அலையவில்லை. மாறாக, அப்போது புழக்கத்தில் இருந்த மலாய்ச் சொற்களை, அப்படியே பயன்படுத்திக் கொண்டனர். அந்த வகையில் கித்தா என்பதும் ஒரு சொல் ஆகும்.  

இதைத் தவிர, சூழ்நிலைக்கு ஏற்ற வகையில் சில தமிழ்ச் சொற்களையும் உருவாக்கியுள்ளனர். அந்தச் சொற்கள் இன்றும் நடைமுறையில் உள்ளன. மலேசியத் தமிழர்கள் உருவாக்கிய சில தமிழ்ச் சொற்கள்:  

- ஒட்டுப் பால்
- கோட்டுப் பால்
- கட்டிப்பால்
- குத்து உளி
- காது உளி
- ஏணிக் கோடு
- கழுத்துக் கோடு
- நெற்றிக் கோடு
- நிரை
- வேலைக்காடு
- பாசாக்காடு
- ஒட்டுக்கன்று
- தவரணை
- அந்தி வேலை
- பசியாறல்
- தொங்கல்
- தண்டல்
- பச்சைக்காடு
- கொலை வெட்டு
- கம்பிச் சடக்கு
# உருமாற்றவியல்


**உருமாற்றவியல் ** (*Rheology*) என்பது பொருட்களின் பாய்வோட்டத்தை குறித்த துறையாகும். இது குறிப்பாக பாய்மநிலையிலுள்ளவற்றைக் குறித்ததாயினும் *மென்மையான திண்மங்களிலும்* (அல்லது சில குறிப்பிட்ட நிலைகளில் அளிக்கப்படும் விசைக்கு எதிர்வினையாக மீள்பண்புக்கு மாற்றாக நெகிழ்வு தன்மையை வெளிப்படுத்தும் திண்மங்களில்) பயன்படுத்தப்படுகிறது.  
சிக்கலான குறுங்கட்டமைப்பைக் கொண்டுள்ள சேறுகள், கசடுகள், மிதவைகள், பல்லுறுப்பிகள் மற்றும் கண்ணாடி இடைநிலைகள் (*e.g.,* சிலிகேட்கள்),போன்றவற்றில் பயன்படுத்தப்படுகிறது. பல உணவு மற்றும் உடல் நீர்மங்கள் (*e.g.,* குருதி) போன்றவற்றிற்கும் இத்துறை ஆய்வுகள் பலன் தருகின்றன.  
## தொடர் விசையியலுடனான தொடர்பு

## மேற்சான்றுகள்
# சிறீ இராஜாதி இராஜசிங்கன்



**சிறீ இராஜாதி இராஜசிங்கன்** (*Sri Rajadhi Rajasinha*, , ஆட்சியில் 1782–1798) என்பவன் கண்டி நாயக்கர் வம்சத்தைச் சேர்ந்த மன்னன் ஆவான். இவன் 1782 ஆம் ஆண்டில் இவனது உடன்பிறப்பான கீர்த்தி சிறீ இராஜசிங்கனின் இறப்புக்குப் பின்னர் கண்டி இராச்சியத்தின் மன்னன் ஆனான். பிரித்தானியர் இலங்கையின் கரையோரப் பிரதேசங்களை கைப்பற்றியது இவனது காலத்திலேயாகும். 1798 ம் ஆண்டு ராஜாதி ராஜசிங்கன் மரணமானான். இவன் மரணமடைந்த போது நேரடியாக அரசுரிமைக்கு ஒருவரும் இருக்கவில்லை. இவனது கால இறுதியில் பிரதானிகளின் அதிகாரம் மன்னனை விட மேலோங்கி இருந்தது.
# மரபார்ந்த இயக்க மின்னியல்


**மரபார்ந்த மின்காந்தவியல்** (*Classical electromagnetism*) அல்லது **மரபார்ந்த இயக்க மின்னியல்**) (*classical electrodynamics*) மின்மங்களுக்கும் மின்னோட்டங்களுக்கும் இடையேயான மின்காந்த விசைகளின் தாக்கங்களைக் குறித்து ஆய்கின்ற இயற்பியல் பிரிவாகும். நீளங்களும் புல வலிமைகளும் பெரியதாக குவாண்டம் விசையியல் தாக்கங்களை புறக்கணிக்குமளவில் இருக்கும்போது இது மின்காந்த நிகழ்வுகளைக் குறித்த சிறப்பான விளக்கங்களை வழங்குகிறது. (இல்லாதுபோனால் பார்க்க:குவாண்டம் இயக்க மின்னியல்)  

மரபார்ந்த இயக்க மின்னியலின் அடிப்படை இயற்பியல் கூறுகளை பெயின்மான், லெய்டன் மற்றும் சான்ட்சு, பனோவ்ஸ்கியும் பிலிப்சும், மற்றும் ஜாக்சன் வழங்கியுள்ளனர்.  

மின்காந்தவியல் கருதுகோளை 19வது நூற்றாண்டில், மிக முக்கியமாக ஜேம்ஸ் கிளார்க் மக்ஸ்வெல்லால் மேம்படுத்தப்பட்டது. இது குறித்த விவரமான வரலாற்று பதிவிற்கு பவுலி, விட்டேகர், மற்றும் பெய்சு நூல்களை படிக்கலாம்.  
## மேற்சான்றுகள்
# ஒப்பந்தக் கூலி முறை



1815-இல் இலங்கையின் மலையகப் பகுதியின் தலைநகராக விளங்கிய கண்டியை ஆங்கிலேயர்கள் கைப்பற்றிய பிறகு, அந்த மலைப் பகுதியில் காபியும் கொக்கோவும் பயிரிடப்பட்டன. அந்தத் தோட்டங்களில் வேலை செய்ய தென்னிந்தியர்கள் அழைத்து வரப்பட்டனர். அவர்களை வேலையில் சேர்வதற்கு முன்னர் ஓர் ஒப்பந்தம் செய்து கொள்ள வேண்டும். அந்த ஒப்பந்தத்திற்குப் பெயர்தான் **ஒப்பந்தக் கூலி முறை**.  

ஆங்கிலேய முதலாளிகளின் தேவைகளை நிறைவேற்றும் வகையில் ஒப்பந்தக் கூலி முறை எனும் அந்தப் புதிய முறை உருவாக்கப்பட்டது. இந்த முறை கங்காணி முறை என்று மலாயாவில் அழைக்கப்பட்டது. மலாயாவிற்குப் பின்னர்தான் இலங்கையில் அந்தக் கங்காணி முறை அமலுக்கு வந்தது. ஆனால், இலங்கையில் ஒப்பந்தக் கூலி முறை என்று அழைக்கப்பட்டது.  

தென்னிந்தியாவில் இருந்து வரும் கிராமப்புற ஏழைக் குடியானவர்கள், இலங்கைத் தோட்ட முதலாளியிடம் ஒரு குறிப்பிட்ட கால அளவு அவருடைய தோட்டங்களில் பணிபுரிவதாகச் சொல்லி ஓர் ஒப்பந்தப் பத்திரத்தில் கையெழுத்து அல்லது கைநாட்டுப் போட வேண்டும். ஒப்பந்தக் காலம் முடியும் முன்னர் அவர்கள் எந்தக் காரணத்தைக் கொண்டும் மலைத் தோட்டங்களை விட்டு வெளியேறக் கூடாது. மீறினால் முதலாளி விதிக்கும் தண்டனையை அனுபவிக்க வேண்டும்.
# கூலிச் சம்பளம்

**கூலிச் சம்பளம்** என்பது 19ஆம் 20ஆம் நூற்றாண்டுகளில், தென்னிந்தியாவில் இருந்து மலாயாவுக்கு கூலி வேலைகள் செய்ய கொண்டு வரப்பட்ட தென்னிந்தியர்களுக்கும்; இலங்கையின் மலைத் தோட்டங்களில் வேலைகள் செய்ய கொண்டு வரப்பட்ட தமிழர்களுக்கும் வழங்கப்பட்ட ஊதியத்தைக் குறிக்கும் சொல் ஆகும்.  

**கூலி** என்பது தென்னிந்தியர்களை நோக்கிப் பயன்படுத்தப்பட்ட ஓர் இழிவான சொல் ஆகும். அந்தச் சொல்லையே பயன்படுத்தி அவர்களுக்கு ஊதியமும் வழங்கப்பட்டது. மலாயாவிலும் இலங்கையிலும் தொழிற்சங்கங்கள் உருவாகும் வரையில் கூலிச் சம்பளம் என்றே குறிப்பிடப்பட்டது.
# அம்மா உணவகம்


அமைந்துள்ள ஒரு அம்மா உணவகத்தின் வெளி புறத்தோற்றம்]].  

**அம்மா உணவகம்** என்பது தமிழ்நாட்டின் தலைநகரான சென்னை,சென்னை மாநகராட்சி மற்றும் தமிழகத்தின் அனைத்து மாநகராட்சிகள் மூலமாக இயங்கும் மலிவு விலை உணவகத்திற்கு இடப்பட்டுள்ள பெயராகும். இது சென்னையின் அனைத்து பகுதிகளிலும் வாழும் ஏழை எளிய மக்கள், அன்றாட கூலி வேலை செய்பவர்கள், ஓட்டுநர்கள், பாரம் தூக்குபவர்கள் என குறைந்த ஊதியத்தில் பணிபுரிபவர்கள் பயன்பெறும் வகையில் திறக்கப்பட்டுள்ளது.  

## மலிவு விலை உணவகங்கள்

சென்னை மாநகராட்சியின் திட்டமான **மலிவு விலை உணவகம்** திட்டம் 2013 மார்ச் 19ஆம் நாள் சென்னை-சாந்தோமில் முதல்வர் ஜெயலலிதாவால் தொடங்கப்பெற்றது. அதே நாளில் 15 இடங்களில் மலிவு விலை உணவங்கள் செயல்பாட்டிற்கு வந்தன. அரசு பொது மருத்துவமனை வளாகங்களில் அம்மா உணவகம் திறக்கப்பட வேண்டும் என்ற பொது மக்களின் கோரிக்கையினை நிறைவேற்றிடும் வகையில் முதற்கட்டமாக 20.11.2013 அன்று சென்னை அரசு பொது மருத்துவமனை வளாகத்திலும், இரண்டாம் கட்டமாக 21.2.2014 அன்று அரசு ஸ்டான்லி மருத்துவமனை மற்றும் எழும்பூர் குழந்தைகள் நல மருத்துவமனை வளாகங்களிலும் அம்மா உணவகங்களை ஜெயலலிதா திறந்து வைத்தார்.இந்த உணவகங்களில் இட்லி ஒரு ரூபாய்க்கும், சாம்பார் சாதம் 5 ரூபாய்க்கும், தயிர் சாதம் 3 ரூபாய்க்கு விற்கப்படுகின்றன.  

## பெயர் மாற்றம்
**மலிவு விலை சிற்றுண்டி உணவகம்** என்ற பெயரை **'அம்மா உணவகம்**' என்று மாற்றுவதற்கு சென்னை மாநகராட்சியில் தீர்மானம் 2013 மார்ச் 23ம் தேதியில் நிறைவேற்றப்பட்டது. அப்போது மலிவு விலை உணவகங்களின் எண்ணிக்கை எழுபத்தி மூன்றாக (73) இருந்தன.  

## முன்னோடியாகத் திகழ்ந்த திட்டம்
**அம்மா உணவகம்** என்ற திட்டம் இந்தியாவிலேயே முதன்முதலில் தமிழகத்தில் தான் முதலமைச்சர் புரட்சி தலைவி ஜெ. ஜெயலலிதா அவர்களால் துவங்கப்பட்டது. இந்த திட்டம் தேர்தல் அறிக்கையில் கூட இடம்பெறவில்லை. சொல்லாத திட்டத்தையும் ஏழை எளிய மக்கள் பசியை போக்கும் வகையில் இந்த திட்டம் **புரட்சி தலைவி அம்மா** அவர்களால் துவங்கப்பட்டது. பின் இந்தியாவிற்கே முன்னோடி திட்டமாகவும் திகழ்ந்தது. இந்த திட்டம் தற்போது ஆந்திரப்பிரதேசம், ராஜஸ்தான், மேற்கு வங்காளம், உத்திரப்பிரதேசம், கர்நாடகா ஆகிய மாநிலங்களில் பின்பற்றப்பட்டு வருகிறது. இந்த மாநிலங்களுக்கு தமிழ்நாடு முன்னோடியாக திகழ்வது மறைந்த முதலமைச்சர் ஜெ. ஜெயலலிதா அவர்களையே சாரும்.  

## திட்ட விரிவாக்கம்
சென்னை மாநகராட்சியின் சார்பில் நூற்றி இருபத்தி ஏழு (127) *அம்மா உணவகங்களை* ஜெயலலிதா திறந்துவைத்தார். இந்த நிகழ்ச்சி காணொளிக் காட்சி முறையில் நடந்தது. இதன் மூலம் அம்மா உணவங்களின் எண்ணிக்கை இருநூறாக (200) மாறியது. சென்னை மாநகராட்சியை தொடர்ந்து மற்ற மாநகராட்சிகளுக்கும் இத்திட்டம் விரிவுபடுத்தப்படுமென சட்டசபையில் ஜெயலலிதா அறிவித்தார். தமிழகத்தில் அமைந்துள்ளதுபோல் ராஜஸ்தான் மாநிலத்திலும் மலிவு விலையில் உணவகங்கள் திறக்க முடிவு செய்யப்பட்டது. தமிழகத்தில் ‘அம்மா உணவகம்’ போன்று, ஆந்திர மாநிலத்தின் 2015-16 ஆண்டிற்கான பட்ஜெட்டில் “அண்ணா அம்ருத ஹஸ்தம்” எனும் திட்டத்துக்காக ரூ. 104 கோடி ஒதுக்கப்பட்டது.
# புள்ளிநிலை இயற்பியல்

புள்ளிநிலை இயற்பியல் எளிதாக விளக்குகிறது.]]  
**புள்ளிநிலை இயற்பியல்** (*Statistical physics*)இயற்பியல் சிக்கல்களை தீர்ப்பதற்கு நிகழ்தகவுக் கோட்பாடு மற்றும் புள்ளியியல் முறைகளை பயன்படுத்தும் இயற்பியல் பிரிவாகும். குறிப்பாக பெரும் தொகைகளையும் தோராயங்களையும் கணிதக் கருவிகளைக் கொண்டு தீர்மானிக்கும் துறையாகும். இது பல்வேறுபட்ட துறைகளையும் உள்ளபடியே புள்ளியியல் வாய்ப்பு முறைமைகளில் விவரிக்கிறது. இது இயற்பியல், உயிரியல், வேதியியல், நரம்பியல், மற்றும் சமூகவியல் போன்ற சில சமூக அறிவியல் துறைகளிலும் பயன்படுத்தப்படுகிறது. இதன் நோக்கம் அணுக்கருனி இயக்கத்தை வரையறுக்கும் இயற்பியல் விதிகளின் மூலம் பொருட்களின் பண்புகளை திரளாக விளக்குவதாகும்.  
## மேற்சான்றுகள்
# பெர்னாமா



**பெர்னாமா** (; ) என்பது மலேசிய அரசாங்கத்தின் செய்தி நிறுவனம். மலேசிய தொடர்பு மற்றும் இலக்கவியல் அமைச்சின் கீழ் ஒரு தன்னாட்சி நிறுவனமாக இயங்கி வருகிறது. 1967-ஆம் ஆண்டில் ஒரு நாடாளுமன்றச் சட்டத்தின் கீழ் உருவாக்கப்பட்டது. அதன் பணிகள் 1968 மே 26இல் தொடங்கின.  

*பெரித்தா நேசனல் மலேசியா* எனும் மலாய்ச் சொற்களின் சுருக்கம்தான் பெர்னாமா (**BERNAMA**). இந்தச் செய்தி நிறுவனத்தை மலேசிய அரசாங்கம் நடத்தி வருவதால் அதன் செய்திகளும், தொலைக்காட்சி நிகழ்ச்சிகளும் வலது சாரித் தன்மை உடையதாகவும்; அரசு சார்பு கொண்டதாகவும் உள்ளன பரவலாக அறியப்படுகிறது. உலகம் முழுமையும் இந்த நிறுவனத்திற்கு 300-க்கும் மேற்பட்ட செய்தியாளர்களும் நிருபர்களும் உள்ளனர்.  

## பின்னணி

கோலாலம்பூர், ஜாலான் துன் ரசாக் சாலையில், மலேசிய தேசிய நூலகத்திற்கு அருகாமையில் அமைந்து இருக்கும் பெர்னாமா மாளிகையில் இருந்து இந்த நிறுவனம் இயங்கி வருகிறது. மலேசியாவின் எல்லா மாநிலங்களிலும் பெர்னாமா செய்தி நிறுவனத்திற்கு கிளைகள் உள்ளன.  

ஜகார்த்தா, சிங்கப்பூர், புது டில்லி, பாங்காக், பெய்ஜிங், டுபாய் ஆகிய நகரங்களில் நிரந்தரமான செய்தியாளர்கள் உள்ளனர். வாஷிங்டன், மெல்பர்ன், லண்டன், மணிலா, டாக்கா, வான்கூவர் ஆகிய நகரங்களில் நிருபர்கள் உள்ளனர். மலேசியாவின் பெரும்பாலான செய்தி ஊடகங்கள் பெர்னாமாவின் சந்தாதாரர்களாக உள்ளன.  

### தமிழ்ச் செய்திகள்

1998 செப்டம்பர் மாதம் பெர்னாமா தனது ஒலி - ஒளி ஊடகச் சேவையைத் தொடங்கியது. இந்த நிறுவனம் 24 மணி நேர வானொலி, தொலைக்காட்சி செய்திச் சேவையை மலாய், ஆங்கிலம், சீனம், தமிழ் ஆகிய நான்கு மொழிகளில், ஆஸ்ட்ரோ 502வது ஒளி அலைவரிசையில் வழங்கி வருகிறது.  

## சில தகவலகங்கள்

:  
:F17, 1st floor,  
:Hauz Khas Enclave,  
:புது டில்லி இந்தியா11016  

:  
:6, இயூ தோங் சென் சாலை  
:சிங்கப்பூர் 059817  

:  
:விஸ்மா அந்தாரா  
:Lantai 16, Suite 1609, Jalan Medan Merdeka Selatan 17  
:ஜகார்த்தா 10110 இந்தோனேசியா  

:  
:தாய் பிங் கோபுர வீடமைப்பு  
:Unit 2237, 582 Sukhumvit 63 Klongtua Vattana,  
:பாங்காக் 10110, தாய்லாந்து  

:  
:Hopson International Apartment 20 – 301,  
:Zone 3 Shuanghuayuan Nanli,  
:பெய்ஜிங் 100022 சீனா
# மணல் அச்சில் வார்த்தல்

**மணலில் வார்த்தல்** அல்லது **மணல் அச்சில் வார்த்தல்** என்பது மணலினால் உருவாக்கப்பட்ட அச்சில் உலோகங்களை உருக்கி வார்ப்பதன் மூலம் பொருட்களை உருவாக்கும் செயல்முறையாகும். 70% இற்கும் அதிகமான உலோக வார்த்தல்கள், மணல் வார்த்தல் செயல்முறையினாலேயே உருவாக்கப்படுகின்றன. மணலில் வார்த்தல் ஒப்பிட்டளவில் மலிவானதும் உருக்கினை வார்த்தல் போன்ற கடும் வெப்ப வேலையில் பயன்படுத்தக்கூடிய முறையுமாகும். அச்சு உருவாக்கப் பயன்படும் மணலுடன் ஒட்டும் பொருட்கள் (பொதுவாக களி போன்றவை) கலக்கப்படுகின்றன, இக்கலவை வழக்கமாக நீரினாலோ அல்லது பிற பொருட்களினாலோ ஈரப்படுத்தப்படுகிறது, அச்சிற்குத் தேவையான வலிமையையும் நெகிழ்தன்மையையும் பெற மற்றையப் பொருட்களும் கலக்கப்படுகின்றன.  

## அடிப்படை செயல்முறை
1. மாதிரி வடிவத்தை மணலில் பதிப்பதன் மூலம் அச்சு உருவாக்கப்படுகிறது.
1. மாதிரி உருவை மணல் அச்சிலிருந்து நீக்கல்.
1. வார்க்கப்படும் உலோகம் வழிந்தோடுவதற்கான வாயில் அமைத்தல்.
1. அச்சினுள் திரவநிலையில் உலோகத்தை வார்த்தல்.
1. உலோகத்தை குளிர்மையடைய விடல்.
1. மணல் அச்சினை உடைத்து வார்க்கப்பட்ட பொருளை எடுத்தல்.

## பாகங்கள்
1. மாதிரியுரு
1. அச்சுப்பொட்டி
1. உள்ளகம்
1. குளிர்விப்பான்

#### மாதிரியுரு

பொறியியலாளரால் அல்லது வடிவமைப்பாளரால் வழங்கப்பட்ட வடிவமைப்பிலிருந்து மாதிரியுருவினை 'மாதிரியுரு உருவாக்குனர்' உருவாக்குவார். இது மரம், உலோகம் அல்லது பொலிஸ்டைரீன் போன்ற நெகிழியானால் ஆனதாக இருக்கும். உலோக வார்ப்பில் உலோகங்கள் கட்டியாகும் போது சுருங்குகின்றன. இது சிலவேளை குளிர்ச்சியடைகையின் சரிசமனற்ற தன்மையினால் சீராக இராது. எனவே மாதிரியுரு முடிவுப்பொருளை விட சற்றுப்பெரிதாக இருத்தல் வேண்டும், இது 'சுருக்க வரம்பு' எனப்படுகிறது.
# பெருங்காமநல்லூர்



**பெருங்காமநல்லுர்** (ஆங்கிலம்: Perungamanallur) என்பது இந்திய மாநிலம் தமிழ்நாடு, மதுரை மாவட்டம், பேரையூர் வட்டம் சேடபட்டி ஊராட்சி ஒன்றியத்திலுள்ள ஓர் ஊராகும்.  

## இவ்வூரின் சிறப்பு
குற்றப் பரம்பரைச் சட்டத்தின் படி தங்களைக் காவல் நிலையத்தில் பதிவு செய்து கொள்ளாத ஆயுதமற்ற பிரமலைக் கள்ளர் மக்கள் மீது 1920ல் காவல் துறையினர் துப்பாக்கிச் சூடு நடத்தியதில் 16 பேர் கொல்லப்பட்டனர். இந்நிகழ்ச்சி தென்னக ஜாலியன் வாலாபாக் என அழைக்கப்படுகிறது.  

## இவற்றையும் காண்க
குற்றப் பரம்பரைச் சட்டம்
# அட்டலட்சுமி



**அஷ்டலட்சுமி** அல்லது **எண்திரு** என்பது திருமகளின் எட்டு வெவ்வேறு தோற்றங்களைக் குறிப்பிடும் பதம் ஆகும். அட்டலட்சுமியரை ஒரே குழுமமாக வழிபடுவது வழக்கமாகக் காணப்படுகின்றது.  

செல்வம் என்பது பணத்தினை மட்டும் குறிப்பதன்று, எனவே கல்வி, நீண்ட ஆயுள், நம்பிக்கைக்கு உரிய நண்பர்கள், வாழ்க்கைக்கு தேவையான செல்வம், உழைப்புக்கு தேவையான ஊதியம், நோயற்ற வாழ்க்கை, எதற்கும் கலங்காத மனவலிமை, அன்புள்ள கணவன் மனைவி, அறிவு ஒழுக்கம் ஆற்றல் கொண்ட குழந்தைகள், மேன்மேலும் வளரக்கூடிய புகழ், மாறாத வார்த்தை, தடங்கலில்லாத வாழ்க்கை, வருவாயைச்சிக்கனமாக செலவழித்து சேமிப்பு அதிகரித்தல், திறமையான குடும்ப நிர்வாகம், நமக்கு உதவக்கூடிய பெருமக்களின் தொடர்பு, பிற உயிர்களிடம் அன்பு செலுத்துதல். முதலிய பதினாறு செல்வங்களுக்கும் அதிபதியாக லட்சுமி திகழ்கிறாள்.  

## வழிபாட்டின் தோற்றம்
அஷ்டலட்சுமி பற்றிய குறிப்புகளை பல்வேறு நூல்களில் காணும் போதும், தென்னிந்தியாவின் ஸ்ரீவைணவர்கள் மற்றும் ஏனைய இந்துக்களால் அதிகளவில் எண்திருக்கள் வழிபடப்படுகின்றனர். திருவுருவப்படமாக, ஆலயங்களிலும் இல்லங்களிலும் அவர்கள் போற்றப்பாடுகின்றனர். 1970களுக்குப் பின் ஏற்பட்ட புதிய எண்திரு ஆலயங்கள், இலத்திரனியல் ஊடகங்களின் வருகை, வழிபாட்டுநூல்கள், சமயத்துதிகள் என்பன தென்னிந்தியாவில் இத்தேவியரின் வழிபாடு பிரபலமாகக் காரணமாயிற்று.  

==பெயர்களும் பாற்கடலிலிருந்து உதித்தவளும் இவளே! இருயானைகள் நீராட்ட, மற்றும் வரத்திரு (வரலட்சுமி)  
- அஷ்டலட்சுமி ஆலயம், தில்சுக் நக்கர், ஐதராபாத், ஆந்திரா.
- அஷ்டலட்சுமி ஆலயம், டெக்சாசு, அமெரிக்கா

## மேலும் பார்க்க
- திருமகள்
- நவதுர்க்கை

## அடிக்குறிப்புகள்

## உசாத்துணைகள்
- Studies in Hindu and Buddhist Art By P. K. Mishra, Published 1999, Abhinav Publications,413 pages,
- Vasudha Narayanan in Chapter *ŚRĪ: Giver of Fortune, Bestower of Grace * in book *Devī: Goddesses of India* By John Stratton Hawley, Donna Marie Wulff ; Published 1996; University of California Press ;373 pages ;

## வெளியிணைப்புகள்
- அட்டலட்சுமி தோத்திரம், ஆங்கிலத்தில்
- Ashtalakshmi Kovil, Chennai
- அஷ்டலட்சுமி போற்றி-தினமலர் கோயில்கள்